CELEX: 62009TN0190
Language: sk
Date: 2009-05-13 00:00:00
Title: Vec T-190/09: Žaloba podaná 13. mája 2009 — Longevity Health Products/ÚHVT — Performing Science (5 HTP)

18.7.2009   
            
            
               SK
            
            
               Úradný vestník Európskej únie
            
            
               C 167/17
            
         Žaloba podaná 13. mája 2009 — Longevity Health Products/ÚHVT — Performing Science (5 HTP)
   (Vec T-190/09)
   2009/C 167/34
   Jazyk žaloby: nemčina
   
      Účastníci konania
   
   
      Žalobkyňa: Longevity Health Products, Inc. (v zastúpení: J. Korab, Rechtsanwalt)
   
      Žalovaný: Úrad pre harmonizáciu vnútorného trhu (ochranné známky a vzory)
   
      Ďalší účastník konania pred odvolacím senátom: Performing Science LLC
   
      Návrhy žalobkyne
   
   
               —
            
            
               vyhlásiť žalobu spoločnosti Longevity Health Products, Inc. za prípustnú,
            
         
               —
            
            
               zrušiť rozhodnutie štvrtého odvolacieho senátu z 21. apríla 2009 a zamietnuť návrh Performing Science LLC na vyhlásenie neplatnosti ochrannej známky Spoločenstva CTM 002846483 — „5 HTP“ a
            
         
               —
            
            
               zaviazať žalovaného na náhradu trov konania.
            
         
      Žalobné dôvody a hlavné tvrdenia
   
   
      Zapísaná ochranná známka Spoločenstva, ktorá je predmetom návrhu na vyhlásenie neplatnosti: slovná ochranná známka „5 HTP“ pre tovary a služby tried 5, 16 a 35 (ochranná známka Spoločenstva č. 2 846 483).
   
      Majiteľ ochrannej známky Spoločenstva: žalobkyňa.
   
      Účastník, ktorý sa domáha vyhlásenia neplatnosti: Performing Science LLC.
   
      Rozhodnutie výmazového oddelenia: čiastočné vyhovenie návrhu na vyhlásenie neplatnosti dotknutej ochrannej známky.
   
      Rozhodnutie odvolacieho senátu: zamietnutie odvolania žalobkyne.
   
      Dôvody žaloby: porušenie článku 7 ods. 1 písm. d) nariadenia (ES) č. 40/94 [teraz článok 7 ods. 1 písm. d) nariadenia (ES) č. 207/2009 (1)].
   
      (1)  Nariadenie Rady (ES) č. 207/2009 z 26. februára 2009 o ochrannej známke Spoločenstva (Ú. v. EÚ L 78, s. 1).